CELEX: 62010TN0152
Language: lt
Date: 2010-03-30 00:00:00
Title: Byla T-152/10: 2010 m. kovo 30 d. pareikštas ieškinys byloje El Corte Inglés prieš VRDT — Azzedine Alaïa (ALIA)

5.6.2010   
            
            
               LT
            
            
               Europos Sąjungos oficialusis leidinys
            
            
               C 148/44
            
         2010 m. kovo 30 d. pareikštas ieškinys byloje El Corte Inglés prieš VRDT — Azzedine Alaïa (ALIA)
   
   (Byla T-152/10)
   2010/C 148/73
   Kalba, kuria surašytas ieškinys: ispanų
   
      Šalys
   
   
      Ieškovė: El Corte Inglés, SA (Madridas, Ispanija), atstovaujama advokatų J. Rivas Zurdo, M. López Camba ir E. Seijo Veiguela
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Azzedine Alaïa (Paryžius, Prancūzija)
   
      Ieškovės reikalavimai
   
   
               —
            
            
               Panaikinti VRDT ketvirtosios apeliacinės tarybos sprendimą.
            
         
               —
            
            
               Priteisti iš šį ieškinį ginčijančios bylos šalies (ginčijančių bylos šalių) bylinėjimosi išlaidas.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas ALIA 3, 14, 18 ir 25 klasių prekėms — paraiškos Nr. 3 788 999.
   
      Prekių ženklo ar žymens, kuriuo grindžiamas protestas, savininkas: Prancūzijos bendrovė Azzedine Alaïa.
   
      Prekių ženklas ar žymuo, kuriuo grindžiamas protestas: tarptautinis žodinis prekių ženklas ALAÏA 3, 18 ir 25 klasių prekėms (Nr. 773 126); vaizdinis Bendrijos prekių ženklas su žodiniu elementu ALAÏA (Nr. 3 485 166) 16, 20 ir 25 klasių prekėms ir paslaugoms; ankstesnis neregistruotas prekių ženklas ALAÏA drabužių gamybai ir prekybai jais, moteriškiems drabužiams ir aksesuarams.
   
      Protestų skyriaus sprendimas: iš dalies patenkinti protestą.
   
      Apeliacinės tarybos sprendimas: atmesti apeliaciją.
   
      Ieškinio pagrindai: Reglamento Nr. 207/2009 dėl Bendrijos prekių ženklo 8 straipsnio 1 dalies b punkto netinkamas aiškinimas.